รัฐบาลไทย-ข่าวทำเนียบรัฐบาล-"ม.ล.ปนัดดา ดิศกุล" เปิดงานสืบสานพระราชดำริ "รวมใจชาวลำปาง สืบสานงานพ่อ สานต่องานแม่"
วันอังคารที่ 8 สิงหาคม 2560
"ม.ล.ปนัดดา ดิศกุล" เปิดงานสืบสานพระราชดําริ "รวมใจชาวลําปาง สืบสานงานพ่อ สานต่องานแม่"
จังหวัดลําปางจัดงานสืบสานพระราชดําริ "รวมใจชาวลําปาง สืบสานงานพ่อ สานต่องานแม่" เพื่อแสดงออกถึงความจงรักภักดี และมุ่งมั่นในการสืบสานการพัฒนาตามแนวพระราชดําริ เผยแพร่องค์ความรู้หลักการทรงงาน 23 ประการ 6 มิติการพัฒนา และ 1 ภูมิสังคม
ข่าวสํานักงานรัฐมนตรี417/2560
"ม.ล.ปนัดดา ดิศกุล" เปิดงานสืบสานพระราชดําริ "รวมใจชาวลําปาง สืบสานงานพ่อ สานต่องานแม่"
จังหวัดลําปางจัดงานสืบสานพระราชดําริ "รวมใจชาวลําปาง สืบสานงานพ่อ สานต่องานแม่" เพื่อแสดงออกถึงความจงรักภักดี และมุ่งมั่นในการสืบสานการพัฒนาตามแนวพระราชดําริ เผยแพร่องค์ความรู้หลักการทรงงาน 23 ประการ 6 มิติการพัฒนา และ 1 ภูมิสังคมโดย ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเปิดงาน เมื่อวันจันทร์ที่7สิงหาคม2560ณอาคารหอประชุมจังหวัดลําปาง อําเภอเมืองลําปาง
ม.ล.ปนัดดา ดิศกุลกล่าวบรรยายในพิธีเปิดตอนหนึ่งว่าการจัดงานครั้งนี้มีวัตถุประสงค์เพื่อแสดงออกถึงความจงรักภักดี และมุ่งมั่นในการสืบสานการพัฒนาตามแนวพระราชดําริ เผยแพร่องค์ความรู้หลักการทรงงานของพระบาทสมเด็จพระปรมินทรมหาภูมิพลอดุลยเดช ซึ่งจะช่วยให้สังคมได้เรียนรู้ ตระหนัก จารึก และจดจําในสิ่งที่พระองค์ท่าน รวมทั้งสมเด็จพระนางเจ้าสิริกิติ์ พระบรมราชินีนาถ และพระบรมวงศานุวงศ์ทุกพระองค์ ได้ทรงบําเพ็ญพระราชกรณียกิจนานัปการด้วยความเหน็ดเหนื่อยต่อปวงชนชาวไทยมาโดยตลอดยังประโยชน์ต่อประเทศชาติและประชาชนเป็นอเนกอนันต์มาเป็นระยะเวลายาวนาน
ผู้บริหารทุกท่านทุกสังกัดที่เข้าร่วมงานครั้งนี้ ถือเป็นทรัพยากรสําคัญที่จะช่วยดํารงรักษาประเทศชาติให้ดํารงอยู่ได้ด้วยพระบารมีปกเกล้าปกกระหม่อมของปวงชนชาวไทยส่วนนักเรียนและเยาวชนลูกหลานก็ต้องจดจําในสิ่งที่ดีงามเหล่านี้ไว้ในวันข้างหน้า เพื่อสืบสานพระราชปณิธานของพระองค์ท่าน เพราะสิ่งที่จะดํารงสถิตเสถียรตลอดไป คือ ความดีงาม ซึ่งเป็นสิ่งที่ไม่มีวันตาย โดยเฉพาะความดีงามของพระบาทสมเด็จพระปรมินทรมหาภูมิพลอดุลยเดชที่ตราบใดเรายังคงยึดมั่นปฏิบัติ ไม่ลืมคําสอน พระองค์ท่านก็จะยังคงประทับอยู่กับเราตลอดไป แต่หากเราไม่ได้พึงยึดมั่นในคําสอน พระองค์ท่านก็จะเสด็จจากเราไปในที่สุด จึงฝากให้ทุกท่านช่วยกันปฏิบัติตนให้เป็นแบบอย่าง เป็นตัวอย่างที่ยั่งยืนแก่สังคมไทยอย่างยั่งยืนไม่รู้จบ
นอกจากนี้ เอกลักษณ์หนึ่งที่สําคัญของคนไทยคือ เรารักกันมาก คนไทยถือเป็นผู้ที่มี "อารยะสังคม"ในอดีตไม่มีการแบ่งเป็นฝ่ายเป็นสี แต่กลับมีความรู้ รัก สามัคคี มาช้านาน ทําให้เรารอดพ้นจากเหตุการณ์ต่าง ๆ ในอดีตมาได้ จึงฝากให้ลูกหลานนักเรียนที่เข้าร่วมงานในครั้งนี้ได้พึงจดจํา และขอให้มีไอดอลที่ดี ๆ สักคนหนึ่งเพื่อได้ยึดถือและนําสิ่งดี ๆ ไปปฏิบัติ เพราะเมื่อเราเติบโตขึ้น เราก็จะเป็นตัวอย่างให้ลูกหลานรุ่นต่อไป
อย่างไรก็ตาม เอกลักษณ์ที่สําคัญของคนเหนือคือ เป็นผู้ที่มีความอ่อนน้อมถ่อมตน สุภาพเรียบร้อย มีไมตรีจิต มีความเป็นสุภาพชน เป็นผู้ที่มีน้ําใจดีงาม จึงขอให้รักษาสิ่งที่ดีงามเหล่านี้ไว้ นอกจากนี้ "การมีทัศนคติที่ดีต่อบ้านเมือง" ก็เป็นเรื่องสําคัญ อย่าทะเลาะเบาะแว้งกันเพียงแค่เห็นตัวอักษรย่อบนเสื้อที่แตกต่างกัน ก็ใช้กําลังประหัตประหารทําร้ายกันดังเช่นข่าวคราวที่มีอยู่ สิ่งเหล่านี้เราต้องสอนลูกหลานให้พึงคิด วิเคราะห์ สังเคราะห์
ม.ล.ปนัดดา กล่าวด้วยว่าเมื่อวันที่4สิงหาคมผ่านมา ได้มีพิธีพระราชทานปริญญาบัตรรุ่นแรกของอาชีวศึกษา ที่จังหวัดปทุมธานี ซึ่งสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์ไปพระราชทานปริญญาบัตร ยังความภาคภูมิใจให้แก่บัณฑิตที่สําเร็จการศึกษาระดับปริญญาตรี สายเทคโนโลยี จากสถาบันการอาชีวศึกษา สังกัดสํานักงานคณะกรรมการการอาชีวศึกษาทั้ง 23 แห่ง จึงฝากให้ลูกหลานตั้งใจเรียน ยึดศาสตร์พระราชานําไปเป็นแนวทางปฏิบัติ เพื่อไปถึงจุดมุ่งหมายปลายทางที่วางไว้ ไม่ว่าจะประกอบอาชีพอะไรก็ตาม ขอให้เป็นอาชีพที่สุจริต
ขอให้ลูกหลานรักษาคําพูดที่ให้ไว้กับพ่อแม่ครูบาอาจารย์ และฝากถึงศาสตร์พระราชาที่พระองค์ท่านทรงพระราชทานให้กับปวงชนชาวไทย คือ "รู้ รัก สามัคคี" เพราะหากสิ่งใดก็ตามที่ลูกหลานได้"รู้"แล้วจะทําให้เกิดความ"เข้าใจ"และเมื่อเรา"รัก"สิ่งใดก็จะทําให้เรา"เข้าถึง"สิ่งนั้นได้ทุกเรื่อง และเมื่อเรา"สามัคคี"ก็จะส่งผลให้เกิดการ"พัฒนา"ต่อไป
ภายหลังพิธีเปิด ม.ล.ปนัดดา ดิศกุล พร้อมด้วยผู้ว่าราชการจังหวัดลําปาง และหัวหน้าส่วนราชการ ได้เยี่ยมชมการจัดแสดงนิทรรศการพระราชกรณียกิจของพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ที่ดําเนินการในพื้นที่จังหวัดลําปาง รวมทั้งพระอัจฉริยภาพในด้านต่าง ๆ รวมทั้งการเผยแพร่องค์ความรู้หลักการทรงงาน 23 ประการ ตลอดจนพระราชดําริของพระบรมวงศานุวงศ์ทุกพระองค์ ที่เกี่ยวข้องกับ 6 มิติการพัฒนา คือ ดิน น้ํา ป่า เกษตร สิ่งแวดล้อม พลังงานทดแทน และภูมิสังคม ซึ่งในงานมีการประกวดขับร้องเพลงพระราชนิพนธ์ การแสดงและจําหน่ายสินค้า OTOP และกิจกรรมอื่น ๆ อีกมากมาย โดยคาดว่ามีผู้เข้าร่วมงานกว่า3,000คน
บัลลังก์ โรหิตเสถียร: สรุป/รายงาน
อรพรรณ ฤทธิ์มั่น:ถ่ายภาพ